**Crickettinget 2025**

**Dato;** Lørdag 26. april

**Registrering;** Kl. 10:00 (oppstart kl. 11:00)

**Sted;**  [Thon Hotel Ullevål](https://www.thonhotels.no/hoteller/norge/oslo/thon-hotel-ullevaal-stadion/?utm_source=google&utm_medium=infoboks&utm_campaign=GMB), Sognsveien 77 C, 0855 Oslo

**Tidsplan (med forbehold);**

|  |  |
| --- | --- |
| 10:00 – 11:00 | Registrering |
| 11:00 – 11:10 | Hilsning fra Idrettstyret |
| 11:10 – 11:15 | Åpning ved President |
| 11:15 – 11:30 | Konstituering og godkjenning av innkalling, saksliste og forretningsorden |
| 11:30 – 12:15  | Behandling av årsberetninger og årsregnskap |
| 12:15 – 13:00 | Lunsjbuffet med mye å velge i for halal og vegetar. Alt er synlig og godt merket. |
| 13:00 – 14:45 | Behandle innkomne saker |
| 14:45 – 15:00 | Pause  |
| 15:00 – 15.30 | Forts. innkomne saker |
| 15:30 – 15:40 | Fastsette kontingent/avgifter |
| 15:40 – 16:00 | Langtidsplan og langtidsbudsjett |
| 16:00 – 16:50 | Tilsette revisor og valg |
| 16:50 – 17:00 | Avslutning |

**Opplæring GoPlenum (avstemmingsverktøy)**

På Crickettinget vil det benyttes et system som heter GoPlenum til avstemming(er). For bruk av dette systemet er det noen forberedelser du må gjøre:

* Laste ned GoPlenum-appen på den digitale enheten du skal bruke under tinget (f.eks. mob.tlf., ev. ha det aktuelle GoPlenum-møtet åpent i webleseren på datamaskinen din)
* Se videogjennomgang og/eller benytte hjelpeguide for systemet.
	+ [**Generell video-gjennomgang av tingforhandlinger i GoPlenum**](https://www.youtube.com/watch?v=F2_4fxCvet0)
	+ [**Hjelpeguide GoPlenum**](https://idrettsforbundet.goplenum.com/hjelpe)

Vegard Henriksen eller Kjell Rune Nordli kan også kontaktes dersom du har tekniske utfordringer: **vegard@skvidar.no** - tlf: 90968371, **kjellrune.nordli@idrettsforbundet.no**– tlf. 94161173.

**SMS med registreringskode til GoPlenum**
Du må registrere deg på GoPlenum nett eller app ved å bruke registreringskoden*du får tilsendt på mobil før Crickettinget*. Gjør dette med en gang du får SMS om dette og i god tid før Tinget starter. Det er ikke mulig å registrere seg før man har mottatt SMSen. SMS sendes ut til alle representanter i løpet av uke 17, noen dager før Tinget lørdag 26. april.

Vi anbefaler at representantene til Tinget benytter en bærbar datamaskin, eventuelt har GoPlenum-appen på en mobiltlf. eller nettbrett. All avstemning, påmelding til talelister og fremleggelse gjøres via GoPlenum.

**Reiseoppgjør**

På Tinget benyttes det reisefordeling for å jevne ut klubbene sine kostnader for deltakelse, som varslet i innkallingen og i medhold av NCFs lov. Klubben skal senest innen fristen 30. april fylle ut fastsatt [reiseoppgjørsskjema](https://www.padling.no/media/2641/reiseoppgjoersskjema-npf.xlsx) som finnes [HER](https://drive.google.com/drive/u/1/folders/1isoorw7hj0iGYJ3V1B0pietX7j56gtpg) (både i word og pdf.)

På skjema føres opp alle de reelle kostnadene med reise til/fra møtestedet. NCFs administrasjon vil etter tinget foreta en beregning av den gjennomsnittlige reisekostnaden per representant og forestå avregning med klubbene.

* For representanter hvor de totale reisekostnadene er høyere enn gjennomsnittet, vil klubben få utbetalt differansen mellom gjennomsnittet og de totale kostnadene.
* For representanter hvor de totale reisekostnadene er mindre enn gjennomsnittet vil klubben bli fakturert for differansen mellom gjennomsnittet og de totale kostnadene.

Mer informasjon om reisefordelingen vil bli gitt på Crickettinget. Ta vare på reisekvitteringer/bilag. Disse kan bli krevd fremlagt for NCFs adm. på forespørsel ifm. stikkprøver.

**QR kode for nedlasting av reiseutgiftsskjema og andre skjemaer;**

